কবীর চৌধুরী: আমরা কুদরত-ই-খুদা কমিশনের যে শিক্ষা নীতি ছিল তার মৌলিক প্রগতিশীল সবগুলি দিক ঠিক রেখেছি। যেমন ধর্ম নিরপেক্ষতার বিষয়টি, যেমন বৈষম্য দূর করার জন্য শিক্ষাকে কাজে লাগানো। কারিগরি এবং বিজ্ঞান শিক্ষার উপরে গুরুত্ব দেওয়া। এগুলো কুদরত-ই-খুদা কমিশনে ছিল এবং আমাদের এই শিক্ষা নীতির মধ্যেও আছে। আমরা বিশেষভাবে জোর দিয়েছি বৈষম্য দূর করার উপর। এবং এটা প্রধান্য পেয়েছে প্রাথমিক পর্যায়ে। সে জন্যই আমরা বার বার একমুখী শিক্ষার কথা বলেছি। দু:খের বিষয় এই যে কোন কোন মহল থেকে ইচ্ছাকৃত ভাবে বিকৃত কথা ছড়ানো হচ্ছে এবং আমাদের রিপোর্টকে নিয়েও হয়তো একটা কিছু গোলমাল কোথাও হয়েছে। কারণ কোন কোন কাগজে আমি দেখেছি বলা হয়েছে সব ধরনের শিক্ষা ব্যবস্থাতেই কতকগুলি কোর সাবজেক্ট থাকবে। কিন্তু সব ধরণের শিক্ষা তো না। প্রাইমারী পর্যায়ে এক ধরনের শিক্ষা ব্যবস্থাই থাকবে। এই জিনিশটাকে একটু তালগোল পাকিয়ে ফেলা হয়েছে।